**Formulare criteriu privind măsuri de management de mediu în aplicarea prevederilor art. 179, alin. h) din Legea nr. 98/2016**

Ofertantului (Operator Economic individual sau asociere de Operatori Economici) demonstrează că are capacitatea de a aplica, pe perioada executării Contractului, următoarele măsuri de management de mediu pentru: *[introduceți măsurile solicitate, selectând sau adăugând la lista de mai jos în funcție de obiectul contractului și de amplasamentul lucrărilor].*

*Exemple*

1. *praful ridicat de pe căile de acces din șantier și cel produs de camioanele transportatoare de materiale;*
2. *apele uzate generate pe șantierul de construcție;*
3. *generarea deșeurilor;*
4. *folosirea sau manevrarea materialelor ce pot dăuna sănătății (ex. materiale inflamabile și toxice etc.)*
5. *restaurarea terenurilor utilizate ca gropi de împrumut*
6. *zgomotul produs de utilaje și echipamentele de construcție;*
7. *perturbarea traficului adiacent;*
8. *contaminarea/poluarea apei și solului prin lucrări de construcții, deșeuri rezultate în urma activității umane, deversări carburanți și ape uzate etc.*

Prin prezentarea:

1. procedurilor implementate la nivel de operator economic ofertant pentru identificarea, planificarea, realizarea, verificarea și îmbunătățirea continuă a măsurilor de mediu specificate în cadrul șantierelor organizate
2. infrastructurii utilizate pentru aplicarea acestor măsuri de mediu

Ca dovadă preliminară pentru demonstrarea îndeplinirii cerinței minime, Ofertantul trebuie să utilizeze Partea IV. Criterii de selecție, Secțiunea C: Capacitatea tehnică și profesională în DUAE (răspuns) rubrica "Măsuri de management al mediului".

Pentru furnizarea informațiilor aferente, Operatorul Economic Ofertant completează în DUAE (răspuns), utilizând formatul pus la dispoziție de Autoritatea Contractantă, în câmpul *"Vă rugăm să le descrieți"* cel puțin:

1. informații (identificarea procedurilor șl a infrastructurii utilizate) asociate măsurilor de management de mediu pe care le va aplica pe perioada executării Contractului în vederea îndeplinirii cerinței minime
2. informații despre documentele care urmează să fie prezentate ca probe pentru demonstrarea capacității de a aplica pe perioada executării Contractului măsurile de management de mediu solicitate.

Cerința mai sus menționată este obligatorie și se evaluează: CERINȚĂ ÎNDEPLINITĂ/CERINȚĂ NEÎNDEPLINITĂ utilizând ca referințe:

1. descrierea din Fișa de Date a Achiziției – secțiunea III.2.3.a) Capacitatea tehnică și/sau profesională, paragraful Măsuri de management de mediu,
2. informațiile furnizate de Operatorul Economic Ofertant în DUAE (răspuns),

în aplicarea prevederilor art. 193, alin. (1) din Legea nr. 98/2016 și art. 132, alin. (1) din HG nr. 395/2016, în etapa de verificare a modului de îndeplinire a cerințelor minime,

respectiv,

1. informațiile furnizate de Operatorul Economic Ofertant în DUAE (răspuns),
2. documentele justificative ce urmează a fi furnizate de Operatorul Economic Ofertant pentru informațiile incluse în DUAE (răspuns),

în aplicarea prevederilor art. 196 din Legea nr. 98/2016 și art. 132, alin. (2) din HG nr. 395/2016.

În condițiile art. 20 alin. (7) din HG nr. 395/2016, în cazul în care există discrepanțe între informațiile prevăzute în DUAE și cele prevăzute în Fișa de Date a Achiziției, prevalează informațiile din Fișa de Date a Achiziției, DUAE urmând a fi revizuit corespunzător.

Pentru a demonstra îndeplinirea cerinței minime, orice Operator Economic Ofertant are dreptul să participe în comun cu alți Operatori Economici la Procedura de Atribuire, în condițiile art. 53 din Legea nr. 98/2016.

În cazul în care un Operator Economic Ofertant își exercită dreptul de a participa în comun cu alți Operatori Economici la Procedura de Atribuire, în condițiile art. 53 din Legea nr. 98/2016, pentru a demonstra îndeplinirea cerinței minime, atunci acesta trebuie:

1. să transmită împreună cu Oferta, până la termenul limită comunicat pentru depunerea Ofertei următoarele:
	1. Acordul de asociere;
	2. un formular DUAE (răspuns) separat pentru Operatorul Economic cu care participă la această procedură, care să cuprindă informațiile solicitate în Partea I, Partea II (Secțiunile A și B), Partea III, Partea IV: Criterii de selecție, Secțiunea C: Capacitatea tehnică și profesională rubrica "Măsuri de management al mediului", completat și semnat în mod corespunzător de Operatorul Economic cu care prezintă Oferta în asociere.
2. Să marcheze „Da” în propriul DUAE (răspuns), Partea II: Informații referitoare la operatorul economic, Secțiunea A: Informații privind operatorul economic la rubrica „Operatorul economic participă la procedura de achiziții publice împreună cu alții?” și să completeze informațiile suplimentare solicitate în acest sens.

În cazul în care Ofertantul este o asociere de Operatori Economici, fiecare membru al asocierii trebuie să demonstreze individual că are capacitatea de a aplica, pe perioada executării Contractului, măsurile de management de mediu solicitate, pentru partea din Contract pe care o va îndeplini.

În situația în care Ofertantul se bazează pe capacitățile unor Terți Susținători în vederea demonstrării îndeplinirii criteriului privind capacitățile tehnice și/sau profesionale, sau în situația în care Ofertantul utilizează Subcontractanți, atât Terțul Susținător cât și Subcontractantul trebuie să demonstreze că au capacitatea de a aplica, pe perioada executării Contractului, măsurile de management de mediu solicitate, pentru partea din Contract pe care o va îndeplini.

La solicitarea expresă a Autorității Contractante și în aplicarea prevederilor art. 196 din Legea nr. 98/2016, transmisă ca urmare a finalizării procesului de evaluare și întocmirea clasamentului ofertelor admisibile pe baza aplicării criteriului de atribuire, Ofertantul (Operator Economic individual sau membru al asocierii) aflat pe primul loc va demonstra îndeplinirea cerinței minime privind capacitatea de a aplica, pe perioada executării Contractului, măsurile de management de mediu solicitate prin prezentarea de documente care să probeze toate afirmațiile incluse în DUAE (răspuns) la rubrica "Măsuri de management al mediului".

Documentele suport includ dar nu se limitează la proceduri pentru planificarea, implementarea, măsurarea și monitorizarea și îmbunătățirea continuă a măsurilor de management de mediu solicitate sau alte dovezi nominalizate de către Ofertant în DUAE (răspuns) ca documente suport pentru informațiile incluse în DUAE (răspuns) în legătură cu "demonstrarea capacității de a aplica, pe perioada executării Contractului, a măsurilor de management de mediu solicitate*”*.

În cazul în care, din orice motive documentele justificative solicitate nu sunt în limba procedurii specificată în secțiunea IV.3.6) a Fișei de Date a Achiziției Operatorii Economici trebuie să prezinte, ca urmare a solicitării exprese a Autorității Contractante versiunea tradusă a respectivelor documente în limba procedurii așa cum este aceasta specificată în secțiunea IV.3.6 a Fișei de Date a Achiziției.

În aplicarea art. 197 din Legea 98/2016, atunci când, la completarea DUAE, Operatorul Economic precizează că documentele justificative pentru afirmațiile și informațiile incluse în declarația pe proprie răspundere (sub forma DUAE) sunt disponibile în format electronic și indică URL-ul și codul de acces la informații, acesta nu trebuie să mai transmită, la solicitarea expresă a Autorității Contractante, documentele suport, ci doar să confirme Autorității Contractante că informațiile sunt disponibile pentru a fi accesate și transferate de la adresa URL menționată de operator și incluse în arhiva electronică constituită la nivel de Autoritate Contractantă.

În aplicarea prevederilor art. 174, alin. (2) și art. 183, alin. (2) din Legea nr. 98/2016, Autoritatea Contractantă solicită o singură dată Ofertantului înlocuirea Subcontractantului sau a Terțului Susținător, respectiv a entității pe ale cărei capacități Ofertantul se bazează pentru îndeplinirea cerințelor minime, utilizând ca referință condițiile de participare la procedură specificate în Fișa de Date a Achiziției, informațiile incluse în DUAE (răspuns) prezentat de Subcontractant sau Terțul susținător și evidențele furnizate de Operatorul Economic Ofertant drept dovezi pentru informațiile incluse în DUAE (răspuns) al Operatorului Economic Subcontractor sau Terț Susținător.